Fostul deputat Adrian Gurzău, acuzat de trafic de influenţă pentru favorizarea societăţii Carpatica Asig, a fost condamnat la doi ani şi opt luni de închisoare cu suspendare, după ce şi-a recunoscut faptele în faţa instanţei. Decizia aparţine Tribunalului Bucureşti şi poate fi contestată.

Foto: Inquam Photos/ Octav Ganea

Procurorii spun că fostul parlamentar PMP ar fi încasat ilegal de la compania de asigurări 4.000 de euro lunar, printr-un contract prin care se angaja să pună la dispoziţie un call center. În schimb, el ar fi intervenit pe lângă persoane influente, astfel încât unul dintre directorii Carpatica Asig să fie numit în Consiliul de Administraţie.